 Wasiirka oo u warramayay xalay warbaahinta qaranka, waxa uu ka hadlay dullucda booqashadiisa Buuhoodle, waxaanu yidhi Salaasadii ayaanu nimid Gobolkan Buuhoodle waxaana aanu u nimid hawl wacyi-gelineed iyo mid wada tashi dadka deegaanka ah, runtii dadku xiligan waa bislaadeen, 99 waa dad aaminsan Qaranimada Somaliland, waxaanan rejaynaynaa in wada tashiyada aanu la yeelanayno ay ka soo baxaan arrimo dhaxal-gal ah, isla markaana ay dabaysha siyaasadeed ee isu guurka ah ee Somaliland ka dhacaysa ay meel wanaagsan ka geli doonaan oo qeybtooda ka qaadan doonaan. 